recursal/SuperWikiNEXT-32B huggingface dataset:
**Твртко Чубелиќ** (хрватски: *Tvrtko Čubelić*; 2 март 1913

 во Бихаќ — 11 август 1995

 во Загреб) — хрватски универзитетски професор, фолклорист, книжевен историчар и теоретичар.

Животопис
---------

Основно училиште и гимназија завршил во Бихаќ. Како осмокласник бил исклучен поради учеството на комеморацијата на Стјепан Радиќ, поради што полагал приватно во Бања Лука во 1931 година. Две години студирал право (1931-1933), а потоа на Филозофскиот факултет во Загреб завршил филозофија, етнологија и југословенска книжевност (1933-1946).

Во Втората светска војна учествувал во антифашистичкиот отпор, а по војната бил професор во гимназија, потоа во Воената академија и предавач од 1949 година по народна книжевност на Филозофскиот факултет во Загреб.

Докторирал на тема „Слика друштвених и културних прилика у нашој народној епици" во 1961 година, по што станал постојан професор и шеф на Катедрата за усна народна книжевност (1962-1983). Се занимавал со истражување на сите жанрови на усната книжевност.

Објавил антологиски збирки од народното творештво во својата едиција од осум книги „Усна народна книжевност" (наместо терминот народна книжевност го афирмирал терминот усна народна книжевност).

По првите научни трудови од областа на фолклорот и етнографијата во 1938 година, објавил голем број одделни монографии, антологии, зборници, учебници и друго.

Бил соработник на списанието „Македонски фолклор" на Институтот за фолклор во Скопје од првиот број во 1968 година, учесник на традиционалниот Меѓународен симпозиум за балканскиот фолклор во Охрид, на одржаните конгреси на југословенските фолклористи и на други научни собири во Македонија. Во научните трудови обилно го обработува и македонскиот фолклор.

Дела
----

* *Hrvatske narodne pripovetke*, Zagreb, 1951;
* *Narodne pripovetke*, Zagreb, 1951;
* *Narodne poslovice, pitalice i zagonetke*, Zagreb, 1957;
* *Lirske narodne pjesme*, 4. izd. Zagreb, 1963;
* *Ustanak i revolucija u riječi narodnog pjesnika*, Zagreb, 1966;
* *Usmena narodna retorika i teatrologija*, Zagreb, 1970;
* *Narodne pripovetke*, peto izdanje, Zagreb, 1970;
* *Epske narodne pjesme*, VI izdanje, Zagreb, 1970;
* *Književni leksikon. Osnovni teorijsko-književni pojmovi i bio-bibliografske bilješke o piscima*, treće nadopunjeno i proćereno izdanje, Zagreb, 1972;
* *Brige čovjekove i sudbine ljudske u lirskim narodnim pjesmama*, peto izdanje, Zagreb, 1979;
* *Na stazama usmenog narodnog stvaralaštva*, Osijek, 1982;
* *Povijest i historija usmene narodne književnosti. Historijske i literarno-teorijske osnove te genološki aspekti – Analitičko-sintetički pogledi*, Zagreb, 1988

Наводи
------

1. ↑  Ристовски, Блаже, уред. (2009). „*Чохаџиќ*". *Македонска енциклопедија*. , книга II (М-Ш). Скопје: МАНУ. стр. 1630. Text "series
" ignored (help)
**„Скриени богатства"** (полски: *Skarby ukryte*) — полски филм од 2001 година во режија на Кшиштоф Зануси (Krzysztof Zanussi), кој е автор и на сценариото. Улогите ги играат: Маја Коморовска (Maja Komorowska), Агата Бузек (Agata Buzek) и Војчех Сјемјон (Wojciech Siemion). Филмот е дел од октетот „Викенд-приказни" (*Opowiesci weekendowe*) во кој режисерот говори за поединците соочени со морални дилеми, преиспитувајќи ја современата полска стварност.

Синопсис
--------

Роуз е постара жена, родена во полско аристократско семејство, живее во Париз. Нејзината семејна куќа денес е дом за сиромашни старци.

Наводи
------

1. ↑  Idemo na poljski film: Skrivena blaga, poljski film (пристапено на 15.12.2023)
**Ануракти** е филм на санскрит направен во Керала, Индија. Филмот е за индиската уметност. Ова е првиот филм на санскрит кој има песна. Песната е снимена во 3Д, што го создава првиот 3Д филм на санскрит. Филмот бил прикажан на 48 Меѓународни филмски фестивали во Индија (IFFI), Гоа во 2017 година. Филмот, исто така, ја освои специјалната награда од жирито за најдобар регионален филм на 5 Меѓународни филмски фестивали во Раџастан (RIFF), Џајпур во 2018 година.

Заплет
------

Филмот се врти околу пенџапската танчерка (Вани Вашишт) која пристигнува во Керала за да го научи античкиот танц од формата Кодијатам од мајстор (Каламандалам Сиван Намбудири). Синот на мајсторот се заљубува во танчерката, а подоцна ги загорчува односите меѓу татко му и ученичката.

Улоги
-----

* Каламандалам Сиван Намбудири
* Вани Вашишт
* Виџит Намбиар
* Санџу Мадав
* Бинду Џајан

Наводи
------
Германскиот мразокршач *Поларстерн*
 Рускиот атомски мразокршач „Јамал" на пат кон Северниот Пол.
**Мразокршач** — посебен вид брод, чија цел е да го крши мразот за да отвори пловен пат.

За да се постигне ова, мразокршачот мора да има специјално засилен труп, посебен облик на трупот и особено моќен мотор.

Мразокршачите се појавиле релативно доцна, со појавата на парната машина. Тие главно се користат во морињата во поларните и супполарни области, како и на важни реки вон овие области кои замрзнуваат во текот на зимата.

Мразокршачите се делат на поларни и супполарни, во зависност од географската област на работа. Поларните мразокршачи се опремени за независна работа на едногодишниот, двегодишниот и повеќегодишниот мраз на Арктикот и Антарктикот. Супполарните мразокршачи работат на замрзнатите води на морските брегови, реките и езерата, надвор од поларните региони.

Главни корисници на мразокршачите се Данска (3 брода), Германија (6 брода + 3 повеќенаменски), Финска (10 бродови), Шведска (16 бродови), Обединетото Кралство (1 брод), Канада (1 брод), Франција (1 брод), Кина (1 брод), Јапонија (3 брода), САД (12 бродови) и Русија (9 бродови, од кои 6 со јадрен реактор).

 Атомски мразокршач

Наводи
------

1. ↑  „мразокршач" — Дигитален речник на македонскиот јазик

Надворешни врски
----------------

* Мразокршач на Ризницата ?
* Gallery of Russian icebreakers
* "Ice heroes": Read a Q&A with Canadian Coast Guard acting commanding officer.
* Canadian Geographic: View a Canadian Coast Guard slideshow.
* Pushing the Limits Short history of Russian icebreakers by Roderick Eime
* Icebreaker at the North Pole: Video of nuclear icebreaker *Yamal* visiting the North Pole in 2001
* Book *Polar Icebreakers in a Changing World: An Assessment of U.S. Needs* (2007)
**„Покорно јавувам"** (чешки *Poslušně hlásím*) е чехословачки филм од 1957 година, во режија на Карел Стекли (Karel Steklý), кој е автор и на сценариото, засновано врз сатиричниот роман „Доживувањата на добриот војник Швејк во светската војна" на Јарослав Хашек од 1923 година, „Доживувањата на добриот војник Швејк во светската војна". Главните улоги ги играат: Рудолф Хрушински (Rudolf Hrušínský), Франтишек Филиповски (František Filipovský), Сватоплук Бенеш (Svatopluk Beneš), Милош Несвадба (Miloš Nesvadba) и Јозеф Хлиномаз (Josef Hlinomaz). Фикмот претставува продолжение на „Добриот војник Швејк", снимен една година претходно.

Содржина
--------

На железничката станица во Прага, Швејк (го игра Хрушински) и Лукаш (го игра Бенеш) се качуваат на возот за Будејовице, но Швејк го заборава багажот на перонот, а потоа навредува едне генерал, ја повлекува безбедносната кочница итн....

Наводи
------

1. ↑  Pokorno javljam, čehoslovački film (пристапено на 20.12.2023)
**Акциона игра** е жанр на видеоигри во кој се изразуваат физичките предизвици, најчесто брзи рефлекси и координација на рацете и очите. Овој жанр содржи разновидни поджанрови како тепачки игри, пукачки игри и платформски игри.

Во акционите игри, играчот обично управува аватар на протагонистот. Аватарот мора да оди низ нивоа во играта, собирајќи предмети, избегнувајќи препреки и борејќи се со непријатели со разни напади. Во повеќето игри, на крајот на секое ниво или на група од нивоа, играчот мора да победи „главен" непријател (најчесто нарекуван само со изразот „главен"), кој е поголем и потежок од другите непријатели. Непријателските напади и препреки го исцрпуваат животот на аватарот и играта завршува кога играчот ќе ги изгуби сите животи. Некои игри се непобедливи и имаат бесконечен број на нивоа, а целта на играчот е да собере што повеќе бодови со собирање на предмети и победување непријатели.

Дефиниција
----------

Акционите игри бараат од играчите да завршат низа од нивоа со различни тематики.
Акциониот жанр подразбира игри каде што повеќето предизвици се физички тестови на способности. Понекогаш содржат и други предизвици, како трки, умствени предизвици или собирање предмети, но тие не се главни за жанрот. Понекогаш има и временско ограничување и нема време за сложено стратешко планирање. Обично побрзите акциони игри се потешки. Понекогаш содржат и умствени предизвици, но тие се обично прилично едноставни, бидејќи играчот е под огромен временски притисок.

Наводи
------

1. ↑  Ролингс, Ендру; Ернест Адамс (2006). *Fundamentals of Game Design*. Prentice Hall.

|  |  |
| --- | --- |
| Stub icon | *Оваа статија поврзана со видеоигри е никулец. Можете да помогнете со тоа што ќе ја проширите.** п
* р
* у
 |
Поврзано: Свети Никола (појаснување)

**Црквата Свети Никола** (италијански :*Basilica di San Nicola in Carcere*) е црква која се наоѓа во Рим, Италија и е во склопот на Римокатоличката црква. Црквата била изградена во 6 век реновирана во 10 век и за последен пат во 1599 година. До 11 век, оваа црква се нарекувала Пјер Леони. Црквата е посветена на Свети Никола.

Наводи
------

1. ↑  Список на цркви во Рим

|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 312660425
* GND: 4501837-6

 |

 |
Рачно направени скокалчиња од Западна Африка
**Скокалче**, **џамлија** или **зуска** — мало камено, стаклено или железно топче со кое си играат децата. Ги има во повеќе различни бои и шари и најчесто се направени од стакло, глина, ахат или кристал. Стаклените скокалчиња се изработуваат од проѕирно стакло, а во внатрешноста на стаклото, близу до средината, се вметнуваат разни листови и други фигури во живи бои. Вообичаената големина им е 1,25 cm, но големината може да им варира од 0,635 cm до 7,75 cm. Некои уметнички скокалчиња може да бидат големи и до 30 cm. Скокалчињата се предмет на колекционерство, а поедини примероци на семрежјето се продаваат по цена од 1.000 до 1.500 €.

Игра
----

Постојат повеќе начини на играње, како и повеќе видови правила. Игрите може да се играат само заради игра, а може и да се играат за освојување на скокалчињата на противничкиот играч.
За игрите со скокалчиња потребни се минимум 2 играчи (деца), се игра на тврда, рамна земја без трева. Во земјата се длаби дупка која се нарекува „шлајка" (најчесто се прави со кружно вртење со петицата од чевелот) се црта основна линија и се обележува просторот до каде се игра. 

Редоследот на играчите се одредува така што играчите се редат кај шлајката и го фрлаат своето скокалче „коњак" (омиленото скокалче кое има и фетиш во себе). Оној што ќе биде најблиску до основната црта - ја започнува прв играта и така редоследно.

Целта на секој играч е да влезе во шлајката со скокалчето, а потоа со него да го погоди скокалчето на противничкиот играч. Најдобро е скокалчето да се уфрли во шлајката од првото фрлање или да се доближи што поблиску до неа. Откога играчот завршил со својот потез, играат останатите играчи по утврдениот редослед. Играчот кој го уфрлил скокалчето во шлајката има право да ги годи скокалчињата на противничките играчи. Доколку погоди скокалче на некој противнички играч, тој е исфрлен од игра или освојува негово скокалче доколку е така договорено.

Дијалектни називи
-----------------

* Билија – во Битола.
* Бајче

Наводи
------

1. ↑  „џамлија" — Дигитален речник на македонскиот јазик
2. ↑  „зуска" — Дигитален речник на македонскиот јазик
3. ↑  „скокалче" — Дигитален речник на македонскиот јазик
4. 1 2  Facts on Marbles, Mark Orwell, eHow
5. ↑  ГДЕ СУ НЕСТАЛИ КЛИКЕРИ, Павле Ћосић, Политикин забавник № 2996, 10. 7. 2009.
6. ↑  Џамлии
7. ↑  За сите што играа билии како мали
8. ↑  „бајче" — Дигитален речник на македонскиот јазик

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh94001294
* GND: 4128703-4

 |

 |
**Александар Владимирович Ковалов** (руски: *Александр Владимирович Ковалёв*, роден 2 март 1975

 во Белаја Калитва, Ростов (област)) — руски кануист-спринтер којшто се натпреваруваше од 1997 до 2005.

Пропуштајќи ја медалата на Летните олимписки игри во Сиднеј, тој стана тим со Александар Костоглод освојувајќи две медали на Летните олимписки игри во 2004, сребро во дисциплината Ц-2 1000 метри и бронза во дисциплината Ц-2 500 метри.

Ковалев исто така освои и шест медали на ИКФ Светските Кану Спринт Првенства, три злата (во дисциплините:Ц-2 1000 метри 1998, 1999; Ц-4 200 метри, 2005), сребро (дисциплина Ц-2 1000 метри, 2003), и две бронзи (дисциплини Ц-2 500 метри, 1999; Ц-4 200 метри 2001).

Како за член на Руската репрезентација од 1997, тој е мал за веслач од светска класа со 170 см височина и 70 тежина, но тој го надокнадува ова со неговата одлична техника.

Наводи
------

* ICF medalists for Olympic and World Championships - Part 1: flatwater (now sprint): 1936-2007. Архивирано на 5 јануари 2010 г.
* ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.Архивирано на 11 март 2016 г.
* Sports-reference.com profile[*мртва врска*]

|  |  |
| --- | --- |
| Знаме на РусијаБиографска икона | *Оваа биографска статија за личност од Русија е никулец. Можете да помогнете со тоа што ќе ја проширите.** п
* р
* у
 |
**Карл Јохан Магнус Улвесон** (роден на 30 мај 1954 година) е шведски глумец и комичар. Најпознат по Lorry, c/o Segemyhr и Parlamentet.

Улвесон пораснал во Стокхолм, дипломирал во Малме и ја започнал својата кариера во Норботенштатерн во Луле, пред неговиот национален пробив работејќи со Повел Рамел во Affär Ramel. Тој го глумеl Калцифер во шведската синхронизација на *Подвижниот замок на Хоул*.

Користена литература
--------------------

* „Johan Ulveson" (Swedish). Swedish Film Institute. Архивирано од изворникот на 2011-06-13. Посетено на 2010-09-22.CS1-одржување: непрепознаен јазик (link)

Надворешни врски
----------------

* Јохан Улвесон на  Семрежната филмска база на податоци (англиски)


|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Александар Викторович Костоглод** (руски: *Александр Викторович Костоглод*, роден 31 мај 1974

 во Ростов-на-Дон)руски кану-спринтер којшто се натпреварува од раните 1990-ти. Натпреварувајќи се на четири Летни олимписки игри, тој освои трии медали од кој два сребро на Летните олимписки игри 2004 (дисциплини:Ц-2 1000 метри и Ц-2 500 метри) и еден бронзен медал на Летните олимписки игри 2008 (дисциплина:Ц-2 500 метри). Костоглод бил шампион на ИКФ Светските Кану Спринт Првенства во категорија Канадски стил.

Костоглод започна со тренирање на четиринаесет години, по сугестии на пријател на неговата фамилија и двојниот светски шампион Владимир Ладоша. За една година тој стана шампион на СССР во категоријата на неговите години. На 18 години тој беше сениорски национален шампион и се натпреваруваше на Летните олимписки игри во Барселона, тој беше разочаран со своето десетто место во дисциплината Ц-1 1000 метри, но оттогаш призна дека како млад тој се потпирал само на својата природна сила, а тоа било главниот недостаток на техника.

Тој ја освои својата прва од шест златни медали на 1994 ИКФ Светските Кану Спринт Првенства на 20 години во Град Мексико. На 1998 ИКФ Светските Кану Спринт Првенства, заедно со Максим Опалев ја претставуваа Русија во дисциплината Ц-1, Костоглод беше заедно во тим со Александар Ковалјов во дисциплината Ц-2. Овој пар беше многу успешен, освојувајќи две последователни Светски Кану Спринт Првенства во дисциплината 1000 метри во 1998 и 1999. Неговите други три златни медали беа во дисциплината Ц-4. Трите медали што Костоглод ги освои на Светското кану спринт првенство 2003, му беа одземени заради тоа што неговиот совеслач Сергеј Улегин на тест допингот покажа дека е позитивен.

Сепак, без дисциплината Ц-4 на својот распоред, Олимписките медали беа неостварливи за него. На Летните олимписки игри 2008 тој го освои само четвртото место во финалето на дисциплината Ц-2 1000 метри, губејќи медал за само 0,14 секунди. На Летните олимписки игри 2004 тој освои два медали:

* сребро - дисциплина Ц-2 1000 метри
* бронза - дисциплина Ц-2 500 метри

Во 2006, Костоглод и Ковалјов завршија на петтото месо на Европското првенство и шесто на 2006 ИКФ Светските Кану Спринт Првенства во дисциплината Ц-2 1000 метри. Во дисциплината Ц-2 500 метри неговиот совеслач беше заменет со Улегин. Заедно тие стана светски шампиони, завршувајќи со предност од само една секунда пред нивните противници, германицте Роберт Нук и Стефан Холтз, во двете финалиња.

Костоглод е висок 185 см и тежок 93 килограми.

Наводи
------

* Canoe09.ca profile Архивирано на 11 март 2012 г.
* ICF medalists for Olympic and World Championships - Part 1: flatwater (now sprint): 1936-2007. Архивирано на 5 јануари 2010 г.
* ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007. Архивирано на 9 ноември 2009 г.
* Sports-reference.com profile Архивирано на 1 септември 2016 г.
**Керстин Кристина Биргита „Ким" Андерсон** (20 март 1943 година - 24 октомври 2014 година) - шведска театарска и филмска глумица.

Биографија
----------

Родена на 20 март 1943 година. На шеснаесетгодишна возраст се преселила во Стокхолм, каде научила да биде картограф. Некое време работела во својата специјалност, но потоа одлучила да се посвети на глумата. Почнала да зема часови во театарското студио Инга Ваирнс. Во 1969 година, таа започнала да глуми во Пистолтетерн. Во истата година, таа го имала своето деби на сцена во претставата *Директор Убу*. Подоцна таа играла во претставите *Åh, vad revolutionen är härlig !! ...* (1974), *Ви беталарен инте!* (1977) и *Ен кивина* (1979.) Таа била наградена со наградата за најдобра глумица на 19 -та награда „Златна буба" (главната филмска награда во Шведска) за улогата во филмот *Втор танц*. Заедно со Томас Болм, таа учествувала во реализација на 27 -та награда на Златна Буба .

Таа починала од рак на ’рбетот во нејзиниот дом на 24 октомври 2014 година.

Нејзината ќерка, Ана Катарина Тинтин Андерсон, исто така е глумица.

Наводи
------

1. ↑  „Kim Anderzon" (шведски). Swedish Film Institute. Архивирано од изворникот на 12 June 2011. Посетено на 17 March 2010.
2. ↑  „Kim Anderzon i fokus". Посетено на 12 October 2017.
3. ↑  film@svd.se, Jeanette Gentele. „Kim Anderzon förblev stjärna in i det sista (SvD Premium)". Посетено на 12 October 2017.
4. ↑  „Andra dansen (1983)". *The Swedish Film Database*. Посетено на 9 March 2014.
5. ↑  „Värdar, tid och plats för alla Guldbaggegalor" (шведски). The Swedish Film Database. Архивирано од изворникот на 10 March 2014. Посетено на 19 February 2014.
6. ↑  „Cancerdrabbade Kim Anderzon: Jag tror det är Tjernobyl". *Aftonbladet*. Посетено на 24 October 2014.
7. ↑  „Kim Anderzon är död". *DN.SE*. Посетено на 24 October 2014.
8. ↑  „Tintin Anderzon om sorgen efter mamma Kim". Посетено на 12 October 2017.

Надворешни врски
----------------

* Ким Андерсон на  Семрежната филмска база на податоци (англиски)
**Ana Ри** (германски: *Anna Rüh*, Грајфсвалд, 17 јуни 1993) е германска атлетичарка во фрлањето на дискови, а повремено и во фрлање на топка. Член е АК Нојбранденбург од Нојбранденбург. Нејзиниот тренер е Дитер Коларк.

Спортска биографија
-------------------

Првото појавување на големо натпреварување било Европското јуниорско првенство 2011 во Талин, а таа се натпреварувала во фрлање диск и фрлање на топката. Во фрлање диск завршила на второто место зад сонародникот Крафт, но поставила личен рекорд од 16,01 метри и го освоика бронзениот медал зад сонародникот Лене Урбанек и Пољакињата Ана Влока.

На крајот на мај 2012 година, таа го соборила личниот рекорд и го достигнала олимпискиот стандард од 63,04 во фрлањето на дискот, за да го постави рекордот на 63,14 во германското првенство, освојувајќи го третото место зад Надин Милер и Јулија Фишер.

Поважни резултати
-----------------

| **Бог.** | **Конкуренција** | **Град** | **Пласман** | Дисциплина | **Резултатот** | **Белешка** |
| --- | --- | --- | --- | --- | --- | --- |
|  Германија |
| 2011 година | Европско јуниорско првенство | Талин, Естонија |  | Фрлање на диск | 58.10 |  |
|  | Фрлање на топка | 16.01 |  |
| 2012 | Првенство на Германија | Бохум, Германија | 3. | Фрлање на диск | 63.14 |  |
| Европско првенство | Хелсинки, Финска | 4 | Фрлање на диск | 62.65 |  |
| Светско јуниорско првенство | Барселона, Шпанија |  | Фрлање на дискот | 62.38 |  |
| Олимписки игри | Лондон, Велика Британија | 10 | Фрлање на диск | 61.36 |  |
| 2013 | Европско првенство U-23 | Тампере, Финска |  | Фрлање на диск | 61.45 |  |
| 2014 | Европско првенство | Цирих, Швајцарија | 4 | Фрлање на диск | 62.46 |  |

Лични рекорди
-------------

| Дисциплина | Резултат | Град | Датум |
| --- | --- | --- | --- |
| Фрлање на топка | 16,01 м | Талин | 23 јули 2011 година |
| Фрлање на диск | 64,33 м | Висбаден | 19 мај 2013 година |

Надворешни врски
----------------

* Профил на ИААФ
* Лично мрежно место
* Профил и олимписки резултати на sports-reference.com Архивирано на 18 декември 2012 г.
**Парламентарните избори** биле одржани во Југославија помеѓу 10 март и 10 мај 1982 година преку сложен делегатски систем кој избрал делегати на месните, републичките и сојузните собранија.

Позадина
--------

Изборите биле трети одржани според југословенскиот Устав од 1974 година, одобрен на 31 јануари 1974 година, со што било создадено дводомно собрание со Сојузна комора од 220 членови и Комора на републики и покраини од 88 члена.

Изборен систем
--------------

Членовите на Сојузната комора претставувале три групи: самоуправувачки организации, заедници и општествено-политички организации. Биле избрани 30 членови за шесте републики и 20 за двете автономни покраини, Косово и Војводина.

Избори
------

Сојузниот совет бил избран помеѓу 10 март и 21 април, а Комората на републики и покраини на 10 мај. Сојузниот извршен совет бил избран на 15 мај, со Милка Планинц како претседател (премиер), и станала првата жена шеф на влада во Југославија. Централниот комитет на Сојузот на комунисти на Југославија бил избран помеѓу 26 и 29 јуни, со Митја Рибичиќ какопретседател.

Наводи
------

1. 1 2 3  Yugoslavia IPU
2. ↑  Stankovic, Slobodan. Yugoslavia's New Federal Government Formed Архивирано на 16 октомври 2021 г.. 6 мај 1982. Blinken Open Society Archives (Посетено на 16 октомври 2021 2021)
**Алфонсо VIII** (11 ноември 1155, Сорија - 5 октомври, 1214) бил крал на Кастиља од 1158 година до неговата смрт, како и крал на Толедо.. Тој најмногу е познат по големата улога која ја одиграл во времето на Реконквистата, и пропаѓањето на Алмохадската династија.

По неговиот пораз во Битката кај Аларкос, тој ја предводел христијанската коалиција предводена од Кралство Кастиља, Кралство Арагон, Кралство Португалија и Кралство Навара во големата победа над муслиманите во Битката кај Лас Навас де Толуз во 1212 година, настан кој го означил почетокот на протерувањето на муслиманите од Пиринејскиот Полуостров.

Наводи
------

1. ↑  „Titles of the European kings". Архивирано од изворникот на 2009-07-29. Посетено на 2009-07-29.
2. ↑  *Medieval Iberia: an encyclopedia*, 61.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 267847252
* LCCN: n50058369
* ISNI: 0000 0003 8305 5877
* GND: 118648101
* SUDOC: 069245991
* BNF: cb14504388m (податоци)
* NKC: jo20191052205

 |

 |
**Андреј Тисин** (руски: *Андрей Тиссин*, 5 јули 1975

 - 1 март 2008

) беше руски спринт-кануист којшто се натпреваруваше од доцните 1990-ти до раните 2000-ти. Тој освои четири медали на ИКФ Светските Кану Спринт Првенства од кои едно злато (K-4 500 m: 2001), два сребрени медали (K-4 200 m: 2001, K-4 500 m: 1999), и еден бронзен медал (K-4 500 m: 1998).

Тисин исто така се натпреваруваше на ЛОИ 1996 во дисциплината К-2 1000 метри во Атланта, но беше елиминиран во полуфиналето. Живееше во Краснодар, беше висок 1,86 м и тежеше 90 кг.

Тисин подоцна стана тренер на Руската репрезентација, давејќи сè додека траела сезоната на тренинзи во 2008 година.

Наводи
------

1. ↑  „Andrey Tissin has died". Архивирано од изворникот на 2008-03-14. Посетено на 2011-07-12.

* ICF medalists for Olympic and World Championships - Part 1: flatwater (now sprint): 1936-2007. Архивирано на 5 јануари 2010 г.
* ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007. Архивирано на 9 ноември 2009 г.
* Sports-reference.com profile[*мртва врска*]
* Utro.ru March 5, 2008 on Tissin's death (руски)

|  |  |
| --- | --- |
| Знаме на РусијаБиографска икона | *Оваа биографска статија за личност од Русија е никулец. Можете да помогнете со тоа што ќе ја проширите.** п
* р
* у
 |
Duchess of FinlandПредлошка:SHORTDESC:Duchess of Finland

**Ингеборг Ериксдотир** ( норвешки: *Ingebjørg Eiriksdatter*  ; 1297–1357) била норвешка принцеза и шведска војвотка. Таа била војвотката од Апланд, Оланд и Финска. Како вдовица, таа имала место во регентската влада на нејзиниот внук Магнус, кој владеел како крал и на Шведска и на Норвешка.

Семејство
---------

Ингеборг била ќерка на норвешкиот крал Ерик II и Изабел Брус. Нејзиниот татко, Ерик II, починал на 15 јули 1299 година, кога Ингеборг имала една или две години. Него го наследил неговиот помлад брат, Хокон V, бидејќи умрел без синови. Во 1300 година, мајката на Ингеборг договорила свршувачка на нејзината тригодишна ќерка со Јон Магнусон, грофот од Оркнеј (починал во 1311 година). Бракот никогаш не се случил; не е јасно дали веридбата била откажана или тој починал пред нејзиното полнолетство.

Брак
----

На двојна венчавка во 1312 година во Осло (уште еден натпревар организиран од нејзината мајка), Ингеборг се омажила за најмладиот брат на шведскиот крал Биргер , Валдемар, војвода од Финска, додека нејзината помлада роднина Ингеборг, единственото легитимно дете на кралот Хокон V, се омажила за Биргер. најстариот брат Ерик, војвода од Седерманланд. Постарата Ингеборг е Дауер вклучени островот Öland, при што таа била повремено споменувана како војвотката Оланд. Во 1316 година, таа имала син кој најверојатно починал млад.

Ноќта помеѓу десетти и единаесетти декември 1317 година, нејзиниот сопруг Валдемар и неговиот брат Ерик биле уапсени и врзани со синџири за време на повик до нивниот постар брат, кралот Биргер во Нишепинг. При затворањето на нејзиниот сопруг и зет, таа и нејзината братучетка и снаа, Ингеборг Хакансдотер, станале водачи на следбениците на нивните сопружници. На 16 април 1318 година, „двете војвотки Ингеборг" склучиле договор во Калмар со данскиот војвода Кристофер од Халанд-Самсо и надбискупот Есгар од Лунд да ги ослободат своите сопрузи и да не склучуваат мир со кралевите на Шведска и Данска пред да се согласат ова, а двете војвотки ветиле дека ќе ги почитуваат ветувањата што ги дале за возврат во имињата на нивните сопрузи. Подоцна истата година, било потврдено дека нивните сопрузи починале. Тие или умреле од глад или биле убиени.

Вдовство
--------

Така, „двете војвотки Ингеборг" се спомнуваат еднаш во 1318 година како дејствувале за владата заедно со Матс Кетилмундсон. Тогаш изгледа како Ингеборг да имал место во тоа време во старателската влада на малолетниот син на нејзината братучедка Ингеборг, кралот Магнус, иако не постои список на тие членови на седиштето и нема други докази дека таа всушност била на неа. Нејзината снаа останала моќен политичар со децении. Ингеборг Ериксдотер била прогласена за војвотка од Оланд од најмалку 1340 година, преживеала нејзиниот покоен сопруг долго по неговата смрт и останала во Шведска до нејзината сопствена смрт.

Наводи
------

* Џеркер Розен : *Ден свенска историја 2.* *Меделтиден 1319-1520* (Шведска историја 2. Средниот век 1319-1520) (1966)
* 
* Нордберг, Мајкл (1995). Го кунгирав Магнус. Норстедс.ISBN 91-1-952122-7 .
* Nationalencyklopedin, Bokförlaget Bra Böcker AB, Höganäs (1992)
**Безглава пирамида** – староегипетска пирамида во Сакара. Најверојатно била изградена од фараонот од Петтата династија, Менкаухор.

Археологија
-----------

Мапа на Сакара. Црвено, Безглавата пирамида (Лепсиус XXIX).
Карл Рихард Лепсиус, кој го посетил Египет во 1843 година, го дал првиот опис на пирамидата и ја каталогизирал како број XXIX (29) во својот список на пирамиди. Гастон Масперо во 1881 година влегол во подземните простории. Првото, многу кратко, несистематско ископување на урнатините го извршил Сесил М. Фирт во 1930 година. Потоа урнатините повторно биле покриени со песок.

Во 1994 година, Јаромир Малек пласирал мислење дека Безглавата пирамида е долгобараната Мерикареева пирамидаМерикареевата пирамида (фараон од Десеттата династија) бидејќи било познато дека оваа пирамида мора да биде некаде на север на Сакара, во близина на Тетиевата пирамида. Безглавата пирамида била совршен кандидат бидејќи во непосредна близина немало друга пирамида од Петтата династија. Меѓутоа повеќето научници верувале дека сопственик на пирамидата бил Менкаухор, бидејќи свештениците назначени за погребниот ритуал на овој крал, во голема мера биле закопани на север од Сакара.

Систематското ископување на потструктурата под водство на Захи Хавас во 2008 година, ја потврдило припадноста на Петтата династија врз основа на структурата и материјалите кои биле типични за таа ера. Иако не биле најдени натписи со името на фараонот, Хавас му ја припишал на Менкаухор бидејќи тој бил единствениот фараон од Петтата династија чија пирамида не била идентификувана.

Пирамида
--------

Пирамидата е долга од околу 52 метри и веројатно била во линија со пирамидата на Тети. Практично ништо не е оставено од надградбата, па оттука и нејзиното име. На северната страна лежи влезот во подземниот систем на простории, кој бил запечатен со два гранитни портали. Скршен капак на погребниот саркофаг бил пронајден во погребната просторија.

Наводи
------

1. ↑  Jaromir Malek, *King Merykare and his Pyramid*, in *Hommages à Jean Leclant, Vol. 4. Varia* (=Bibliothèque d'étude 106/4), 1994, pp. 203–214.
2. ↑  Reuters: Jonathan Wright: Eroded pyramid attributed to early pharaoh Архивирано на 12 јуни 2018 г. June 5, 2008

Надворешни врски
----------------

* BBC News: *Missing pyramid found*, June 5, 2008
* Associated Press: Missing Pyramid Found in Egypt, June 5, 2008
Весник

**Весници** се печатени медиуми кои објавуваат разни вести од друштвениот, политичкиот, културниот и спортскиот живот, извештаи од дневните случувања, донесуваат приказни, романи и стрипови, објавуваат огласи, реклами итн. Новинари се луѓе кои се за своја професија одбрале пишување на весници. Дејноста на пишување и издавање на весници се вика новинарство.

Видови весници
--------------

Дневни весници се оние кои излегуваат секојдневно, секој ден. Се викаат дневници. Во нив луѓето се известуваат за важните случувања од вчерашниот ден. Постојат неделни весници (неделници), полумесечни весници (полумесечници), месечни весници (месечници) и годишни весници (годишници).

Весникот како тема во уметноста
-------------------------------

* „Господинот Когито чита весник" - песна на полскиот поет Збигњев Херберт.

Наводи
------

1. ↑  Zbignjev Herbert, *Izabrane pesme*. Beograd: Treći trg – Čigoja štampa, стр. 105-106.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh99001641
* GND: 4067510-5
* BNF: cb119406699 (податоци)
* NDL: 00571004
* NKC: ph115463

 |

 |
**Вера Теодосиева-Трајковска** или повеќе позната како **Вера Которка** (2 април 1925

 во Куманово — 11 јуни 1944

 во месноста Локвен, Осоговски Планини) — македонска партизанка и учесничка во НОБ.

Животопис
---------

Вера е родена на 2 април 1925 година во Куманово.

Како ученичка на кумановската гимназија била примена за член на Сојузот на комунистичката младина на Југославија. Без страв говорела за Народноослободителната борба на југословенските народи. Тоа го забележaле властите и почнале да ја прогонуваат. Заради тоа преминала да живее во илегала, но нејзината активност не престанала и продолжила да работи на партиските задачи.

Таа била една од поистакнатите партизани, и знаела три јазици: германски, италијански и француски.

Во 1941 година земала учество на состаноците на Комунистичката партија на Југославија кои се одржувале во куќата на Денко Цеков, а подоцна се преселиле и во нејзината куќа. Кон крај на 1941 година заедно со Бранислав Димковски-Мишо го издавале весникот „Солидарност" и таа станала негов уредник, а земала учество и во издавањето и на весникот „Дедо Иван", за кој со другарките обезбедувале хартија и техника. Од 1942 година во нејзината куќа се чувала и архивата на КПЈ-Куманово.

Таа била борец на Трета македонска ударна бригада (МУБ), а како припадник на одредот на Христијан Тодоровски-Карпош се истакнала во повеќето тешки и крвави борби за слободата на денешна Македонија. Го загубила животот на 19-годишна возраст во месноста Локвен на Пониква од бугарскиот фашистичкиот окупатор, кратко пред ослободувањето на земјата.

Во нејзина чест училиштето во Клечевце го носи нејзиното име.

Галерија
--------

* Споменикот на Вера Которка на ПоникваСпоменикот на Вера Которка на Пониква

Наводи
------

1. ↑  Marija Jovanoviḱ (1976). *Zbornik na dokumenti za učestvoto na ženite od Makedonija vo narodnoosloboditelnata vojna i revolucijata 1941-1945*. Institut za nacionalna istorija.
2. 1 2 3  „76 години од загинувањето на храбрата кумановка Вера Которка". *KumanovoNews*. Посетено на 2023-12-10.
3. ↑  Ивановски, Никола (2019-03-08). „ЖЕНИ ХЕРОИ: Вера Которка – Жената херој од Куманово". *Кумановски Муабети* (англиски). Посетено на 2023-12-10.
Денис Нижегородов

**Денис Генадиевич Нижегородов** (руски:Денис Геннадьевич Нижегородов) (роден на 26 јули 1980) — руски атлетичар којшто се натпреварува во брзо одење. Тој е сопственик на најдобриот светски резултат во дисциплината 50km брзо одење од 3:34,14 поставен на 11 мај 2008 во Чебоксари.

Денис Нижегородов започнал да се занимава со брзо одење на 18 години предводен од познатиот руски тренер Виктор Чјогин.

На Летните олимписки игри - 2004 одржани во Атина во пеколни услови, Нижегородов го освои сребрениот медал на трката 50 км брзо одење.

Но неговиот напредок продолжи во наредните сезони кога најпревин во 2006 победи на светскиот куп во брзо одење во А Коруња во дисциплината 50 км брзо одење, а по вторпат овој успех го повтори со победата во истиот овој куп во истата дисциплина, на 11 мај 2008 во Чебоксари кога го постави и новиот најдобар светски резултат од 3:34,14.

На Летните олимписки игри - 2008 одржани во Пекинг, Денис Нижегородов настапи во трката на 50km брзо одење и го освои бронзениот медал со време од 3:40,14.

Надворешни врски
----------------

* Профил на мрежното место за атлетика на Русија Архивирано на 31 јули 2008 г.
* Профил на мрежното место на Меѓународниот олимписки комитет
* Биографија Архивирано на 18 април 2009 г.

 *Оваа биографска статија за личност од рускиот спорт е никулец. Можете да помогнете со тоа што ќе ја проширите*.
Барелјеф исклепан во блокови (кмерска уметност).
 Пример за барелеф извајан во карпа, што претставува света крава во Махабалипурам (Индија). Додека задните нозе се обработени во барелеф, предната нога е обработена во „висок релјеф", со што се зголемува реализмот на фигурата.
**Барелјеф**, **плиток релјеф** или **низок релјеф** - вид скулптура што може да се слика.

Неговата особеност е што прикажува само слаб релјеф, претставениот субјект само слабо се издвојува од заднината. Останува прилепен за заднината. Ефект на длабочина може да се создаде со симулирана перспектива, намалување на големината на знаците или украсните елементи.

  

Барелјефот може да биде изолиран и да се вклопи во медалјони, вдлабнатини, да украсува надвратници, столбови, пиластри или кој било архитектонски елемент, до опкружување на зграда или просторија во голем фриз, на пример.

Техниките за медали или камеји користат многу дискретен релјеф (што е повеќе сличен на гравирање), често со дебелина од само една до неколку десетини од милиметарот.

Употреба
--------

Првите барелјефи се длабински гравури на карпи. Познати се оние на Рок-о-Сорсие во Англ-сир-л'Англен (Франција) кои му се припишуваат на средната магдаленска култура (околу 14.000 г. пр. н. е.). Барелјефи украсуваат фасади, тавани, пештери, мебел, сандаци или разни предмети. Тие се украсни, апстрактни или описни (сцени, комеморација, итн.). Бројни барелјефи има на споменици и места на поклонение.

Во европската верска уметност, барелефот е архитектонски елемент својствен на романескното раздобје, но фризот панатенеи што го извајал Фидија бил барелеф што веќе бил многу познат повеќе од 2.000 години пред нашите денови. Овој фриз бил земен од Партенон и пренесен во музеј.

* Bas-relief de l'art bouddhique indien, influencé par l'art hellénistique.Барелјеф на индиски будизам, под влијание на хеленската уметност.
* Madone à l'enfant (Italie, XVe siècle).Мадона и Младенецот (Италија, XV век).
* Jeune femme à la colombe (art grec antique).Млада жена со гулабица (древна грчка уметност).
*

Наводи
------

### Поврзано

* Египетски релјефни техники
* Украсна уметност
* Облик
* Висок релјеф
* Скулптура
Моира Орфеи (Миранда Орфеи)Моира Орфеи ( родена 21 декември 1931 година починала на 15 ноември 2015 година)
**Моира Орфеи** ( англиски: *Miranda Orfei*; 21 декември 1931 година - 15 ноември 2015 година) била италијанска глумица и позната личност со ромско потекло. Таа важела и за кралица на италијанскиот циркус.

Кариера
-------

Таа пораснала во семејство кое било сопственик на циркуската компанија *Циркус Орфеј*. Таа станала симбол на циркусот во Италија и со тоа се стекнала со меѓународна слава. *Циркусот Моира Орфеи* бил основан во 1960 година.

Дино де Лаурентис и предложил да го смени името во Миранда Моира. Билборди со нејзината слика имало во секој град каде што циркусот бил отворен. Таа исто така станала филмска глумица која глумела во над четириесет филмови, од комедии до италијански крими филмови.

Личен живот
-----------

Нејзини родители биле Ричард Орфеј и Виолета Арата. Таа се омажила за Валтер Ноунс во 1961 година и имала две деца: Стефано и Лара Орфеј.

Доживеала мозочен удар на 4 август 2006 година, за време на шоуто на Џojоза Јоник. Девет години подоцна, на 15 ноември 2015 година, починала во Бреша, Италија.

Делумна филмографија
--------------------

| Година | Име |
| --- | --- |
| 1960 година | *Под десет знамиња* |
| 1960 година | Љубовите на Херакле |
| 1960 година | Кралицата на пиратите |
| 1960 година | Повеќејазична мулти врска |
| 1960 година | Гигантите од Тесалија |
| 1961 година | Урсус |
| 1961 година | Атлас во земјата на киклопи |
| 1961 година | Одмазда на освоениот |
| 1961 година | *Крт мажи против синот на Херкул "* |
| 1961 година | Оружје спротивно на законот |
| 1961 година | Урсус во Долината на лавовите |
| 1961 година | Роко и сестрите |
| 1961 година | Каква жена! !! Е ... какви долари! |
| 1962 година | Керим, син на шеикот |
| 1962 година | Тромбоните на Фра 'Диаволо |
| 1962 година | Италијанците и жените |
| 1962 година | Кралот Манфред |

Надворешни врски
----------------

* Матична страница

Наводи
------


1. 1 2  „Addio a Moira Orfei, a Brescia il suo ultimo spettacolo" (италијански). Giornale di Brescia. 15. 11. 2015. Посетено на 8. 4. 2020.. Проверете ги датумските вредности во: `|access-date=, |date=` (help)
2. 1 2 3  „È morta Moira Orfei, regina del circo" (италијански). La Stampa. 15. 11. 2015. Посетено на 8. 4. 2020.. Проверете ги датумските вредности во: `|access-date=, |date=` (help)
3. ↑  Una biografia online
4. ↑  „Moira Orfei, circus owner - obituary" (англиски). 23. 11. 2015. ISSN 0307-1235. Посетено на 8. 4. 2020.. Проверете ги датумските вредности во: `|access-date=, |date=` (help)
Софија Лорен
**Софија Лорен** (20 септември 1934

, Рим, Италија) е италијанска глумица.

Животопис
---------

Софија Лорен е родена на 20 септември 1934 година, во Рим. Нејзиниот татко бил инженер, а нејзината мајка учителка по пијано. Израснала во сиромашни услови, во градот Поцуоли, близу до Неапол за време на Втората светска војна. На 15 години, таа заминала во Рим за да бара филмска улога, а со платата како модел за илустрирање романтични приказни го издржувала нејзиното семејство. Пред да го роди своето прво дете, Софија имала два спонтани абортуса, но подоцна, по сите компликации успеала да роди две деца во бракот со Карло Понти, кои се викале Карло Понти и Едуардо Понти. Со Карло Понти останала во брак до неговата смет во 2007 година. Во една прилика, на прашањето, дали повторно би се омажила, таа одговорила: „Не, никогаш повеќе. Би било невозможно да сакам друг човек".

Во 1982 година, Софија Лорен одлежала 18 дена во затворот во Италија, заради неплатени даноци.

Кариера
-------

По малата филмска улога во филмот „Quo Vadis", Софија во 1957 година го запознала продуцентот Карло Понти за кого се омажила на својот 23 роденден. Подоцна, таа морала да се разведе од него за да го спаси од обвинувањата за бигамија, со оглед на тоа што тој веќе бил оженет, но сепак останале љубовници.

Кога во 1962 година освоила Оскар за италијанската воена драма „Чочара", таа станала прва глумица во историјата која го добила „Оскарот" надвор од англиското говорно подрачје, за улогата на Грофицата од Хонгконг. Во 1967 година, таа глумела во последниот филм кој го режирал Чарли Чаплин.

Последниот филм во кој глумела Лорен (тогаш, на возраст од 80 години) бил „Девет" од 2009 година.

Освен „Оскар", Софија Лорен освоила и пет награди „Златен глобус", четири пати за најпопуларна женска ѕвезда, а еднаш за животно дело во областа на филмот.

Во 1995 година, списанието „Емпајер" ја нарекол најпривлечна ѕвезда во филмската историја.

Филмографија
------------

* Леб, љубов и... (1955)
* Започна во Неапол (1960)
* Брак на италијански начин (1964)
* Грофицата од Хонгконг (1976)
* Висока мода
* Девет (2009)

Наводи
------

1. 1 2  Наташа Спирова, „Џоан Колинс пишува книги, Меги Смит жнее награди", *Антена*, број 853, 31.10.2014, стр. 10-11.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 115103987
* LCCN: n50042300
* ISNI: 0000 0003 6856 1843
* GND: 118574302
* SUDOC: 027328775
* BNF: cb119394671 (податоци)
* BIBSYS: 90933655
* MusicBrainz: c9956945-54dc-450c-97ea-d024bfca2e34
* NLA: 35312952
* NDL: 00448029
* NKC: jn20000701074
* BNE: XX981941
* CiNii: DA10093074

 |

 |
Андерс Екборг
**Џон Андерс Екборг** (роден на 9 октомври 1960 година) е шведски глумец и пејач кој ги има изведено улогите на Карл Оскар во Кристина од Дувемала и Фреди Трампер во *Шах*, два мјузикли напишани од поранешните членови на АББА, Бени Андерсон и Бјорн Улвеус. Тој исто така глумел во многу верзии на мјузикли на шведски јазик, како што се Џекил и Хајд, Евита и Суперѕвездата на Исус Христос. Тој бил оженет со глумицата Лиа Бојсен. Екборг исто така имал интензивна турнеја низ Шведска, главно придружена од Бенгт Магнусон и Андерс Лундквист. Имал издадено еден албум на свое име; Вистински договор (2006). Дополнително, тој се појавил на многубројни гала концерти меѓу кои и Рапсодија во рок.

Во 2007 година тој се појавил во две огромни арена шоуа; Кралицата-Друг вид на магија и Божиќното шоу. Во 2008 година ја извел улогата на Воин во Лондон-мјузиклот, а на 14 јули учествувал на роденденската прослава на шведската престолонаследничка принцеза Викторија.

Во 2009 година Екборг ја направил Специјалната турнеја со Ноел Мекала и Керолин Ларсон. Тој сам направил и божиќна турнеја.

На 6 февруари 2010 Екборг учествувал на Гран при Мелоди; Мелодифестивален, на првата трка во Орнсколдсвик, со песната „Спасителот", напишана од Тони Нилсон и Хенрик Јансон. Песната била опишана како „прекрасна, но тешка за пеење" и тоа бил прв пат Екборг да учествува на натпревар. Песната завршила на шестото место во трката, што не било доволно за да продолжи.

Избрана дискографија
--------------------

### Албуми

(Врвни позиции на табелата за шведски албуми)

* 1996: Кристина од Дувемала: Комплетното издание - мјузикл - (#2)
* 1999: Шеснаесет фаворити од Кристина френ Дувемала (#22)
* 2001: : Евита 2002: Шах на шведски - мјузикл- (#2)
* 2006: Оригинални производи (#27)
* 2010: Насликани соништа (#16)
* 2011: Тивок Божиќ (#20)

### Слободни

* 2010: "Спасителот"
* 2010: "Верувам"
* 2010: "Насликани соништа"

Избрана филмографија
--------------------

* 1993 - Убиство во Савој
* 1993 - Куќата од соништата
* 1994 - Илузионер
* 1998 - Последниот договор
* 1999 - Часовникот на смртта
* 1999 - Дедо Мраз е татко на сите деца
* 1999 - Принцот на Египет
* 2001 - Грешници во лето 2 шведски убавини
* 2004 - Давечки дух
* 2005 - Валандер - Знамето на селото
* 2006 - Шепотот
* 2006 - Снафанар
* 2009 - Комесарот и морето
* 2013 - Злосторства на страста

Надворешни врски
----------------

* Официјална веб страна
* Андерс Екборг - sångare och skådespelare, официјална веб-страница на фан клуб
* Официјална Фејсбук страница
* Андерс Екборг на  Семрежната филмска база на податоци (англиски)

* Андерс Екборг на Шведската филмска база (англиски)
**Лозница** — град во Западна Србија, во регионот Мачва. Градот е сместен на десниот брег на реката Дрина. Во 2011 година, градот имаше 19.572, додека пак пошироката област 79.327 жители.

Име
---

Името доаѓа од зборот *лоза*. Одамна, имаето на градот беше *Лозица*, но подоцна се промени во *Лозница*.

Географија
----------

Лозница е град во Западна Србија, во регионот Мачва. Градот е сместен на десниот брег на реката Дрина, на границата со Босна и Херцеговина.

### Клима

Лозница има влажна суптропска клима со студени зими, често премногу ладно, поради ветровите од околните планини, и пријатни топли лета. Кога топлиот воздух од Јадранско Море доаѓа во внатрешноста, на североисток оди нагоре и помина низ планинска бариера (Златар и Златибор), се здобива со посилен ефект и понатаму многу брзо продира во Западна Србија. Ова ја прави Лозница една од најжешките градови кога југозападниот ветар дува во Србија.

Историја
--------

Куќата на Вук Караџиќ
Јадар стана дел од регионот Подриње, додека Лозница станал седиште на регионот, кој останува во оваа улога до крајот на 19 век, кога главниот град се пресели во Шабац. Во текот на триесеттите години на 19 век, Лозница имаше 295 куќи со 1203 луѓе и стана центар на административната и политичката моќ на Подриње. Образовниот систем почна да се развива, а болницата е формирана во 1882, започна изградба на индустриски објекти, занаетчии, трговскиот и банкарски сектор почна да се развива. Изградба на железничка пруга помеѓу Шабац, Лозница и Бања Ковиљача е отворена во почетокот на XX век. Првата балканска војна и Првата светска војна го прекинаа економскиот развој и значително се намали бројот на луѓе во Лозница и во неговата околина. По завршувањето на Првата светска војна, Лозница остана регионален центар со околу 5.000 луѓе. Имаше еден краток период на реконструкција и економскиот развој, по што следеше Големата депресија, во која имаше пад на цените на земјоделските производи. До средината на 1930-тите, биле отворени занаетчиски и трговски дуќани, со што дојде до олеснување за економијата. Подоцна, биле отворени рудници за антимон од страна на германските индустријалци кои дополнително ја зајакнаа економијата. Овој раст беше, сепак, доведен до ненадеен застој во почетокот на Втората светска војна. Во јануари 2008 година, според српскиот закон, Лозница доби статус на град.

Стопанство
----------

Најголемата фабрика во Лозница, *ХИ Вискоза Лозница*, е отворена во 1957 и има над 10.000 вработени, во време кога градот имаше 18.000 жители. Производството на приколки беше примарна дејност во фабриката *ФАК Лозница*, и текстил во *Мода Лозница*.

Поврзано
--------

* Општина Лозница Архивирано на 6 јуни 2021 г.
* Портал на Лозница Архивирано на 11 јануари 2016 г.